Diari Oficial de la Generalitat Valenciana


Sumari del DOGV 4076, del 31-08-2001 (2001/8618)

ORDRE de 28 d'agost de 2001, de la Conselleria d'Agricultura, Pesca i Alimentació, per la qual es fixen els índexs de maduresa mínims per a valorar la maduresa exigida en el punt A de l'annex II del Reglament (CEE) 920/1989, que estableix les normes de qualitat per als cítrics i altres productes hortofrutícoles.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/08/28/(1)/dof/vci/html**

### Dades del document

Número de DOGV
:   4076

Data del DOGV
:   31-08-2001

Secció del DOGV
:   I. DISPOSICIONS GENERALS

Número del document
:   2001/8618


Data del document
:   28-08-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * legislació
    * norma de comercialització
    * agres

ORDRE de 28 d'agost de 2001, de la Conselleria d'Agricultura, Pesca i Alimentació, per la qual es fixen els índexs de maduresa mínims per a valorar la maduresa exigida en el punt A de l'annex II del Reglament (CEE) 920/1989, que estableix les normes de qualitat per als cítrics i altres productes hortofrutícoles. [2001/8618]
  
El Reglament (CE) 2200/1996 pel qual s'estableix l'Organització Comuna de Mercats en el sector de fruites i hortalisses, diu que els productes que s'entreguen en fresc al consumidor es podran classificar segons un sistema de normes.
  
El Reglament (CE) 1148/2001 sobre els controls d'acord amb les normes de comercialització aplicables en el sector de les fruites i de les hortalisses, ordena l'establiment d'un règim de control de la conformitat dels productes amb les normes de comercialització.
  
L'annex II del Reglament (CEE) 920/1989 estableix les normes de qualitat per als cítrics i fixa, entre altres paràmetres, la coloració, el calibre, el contingut en suc i l'exigència que els fruits arriben en condicions satisfactòries al lloc de destinació, tot relacionant aquest aspecte amb el seu estat de maduresa.
  
D'acord amb l'informe tècnic i a proposta de l'Institut Valencià de Qualitat Agroalimentària, i en l'exercici de les competències que tinc atribuïdes:
  
ORDENE
  
Article únic
  
Durant la campanya 2001-2002, els cítrics produïts així com els que es manipulen en instal·lacions situades a la Comunitat Valenciana a fi de complir amb l'exigència d'estat de maduresa adequat que disposa el punt A de l'annex II del Reglament (CEE) 920/89, hauran de tenir els següents valors mínims per a la relació E/A.
  
Varietat/Grup varietats Valor E/A
  
Clausellines i satsumes 6.5
  
Clementines 7
  
Taronges 6.5
  
Mandarines comunes, Wilking, C. tangerina i híbrids 7
  
Fortunes 8
  
Ortaniques 7.5
  
DISPOSICIÓ FINAL
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 28 d'agost de 2001
  
La consellera d'Agricultura, Pesca i Alimentació,


Còpia Permalink ELI